George Lort Phillips

Roedd George Lort Phillips (4 Gorffennaf 1811 – 30 Hydref 1866) yn wleidydd Cymreig a wasanaethodd fel Aelod Seneddol Ceidwadol Sir Benfro rhwng 1861 a 1866 Williams, William Retlaw, The parliamentary history of the Principality of Wales, from the earliest times to the present day, 1541-1895 adalwyd 4 Medi 2017.

Bywyd personol
Ganwyd Phillips yn Stokeham, Dyfnaint yn fab i John Lort Phillips, ac Agusta Ilburt ei wraig.

Cafodd ei addysgu yn Harrow a Choleg y Drindod, Caergrawnt.

Priododd  Isabella Georgina unig ferch John Hensleigh Allen, Creselly (AS Penfro 1818 - 1826). Ni fu iddynt blantAnnals and Antiquities of the Counties and County Families of Wales, Containing a Record of All Ranks of the Gentry ... with Many Ancient Pedigrees and Memorials of Old and Extinct Families – Thomas Nicholas adalwyd 4 Medi 2017.

Gyrfa
Ar farwolaeth Syr William Barlow ym 1851 etifeddodd Phillips ystadau Lawrenny, Rhosfarced a Nash.

Gwasanaethodd fel Uchel Siryf Sir Benfro ym 1843 a bu’n Ynad Heddwch ar fainc Sir Benfro.

Gyrfa Wleidyddol
Ym 1861 dyrchafwyd Aelod Seneddol Sir Benfro, yr  Is-iarll Emlyn, i Dŷ’r Arglwyddi ar farwolaeth ei dad, Iarll Cawdor, a bu isetholiad. Safodd y Cyrnol Hugh Owen Owen ar ran y Blaid Ryddfrydol a Phillips ar ran y Ceidwadwyr. Enillwyd y sedd yn weddol gyffyrddus gan Phillips:

Cadwodd y sedd yn ddiwrthwynebiad yn etholiad cyffredinol 1865 a’i dal hyd ei farwolaeth ym 1866.

Marwolaeth
Bu farw wedi damwain wrth hela yn ei gartref, Castell Lawrenny, yn 55 mlwydd oed a chladdwyd ei weddillion ym mynwent eglwys HwlfforddPapurau Newydd Cymru Arlein Potter's Electric News 7 Tachwedd 1866 THE LATE COUNTY MEMBER adalwyd 4 Medi 2017.

Cyfeiriadau

Categori:Aelodau Seneddol y Deyrnas Unedig dros etholaethau Cymreig
Categori:Genedigaethau 1811
Categori:Gwleidyddion y 19eg ganrif o Gymru
Categori:Marwolaethau 1866